ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Αυγούστου 1996 σχετικά με ορισμένα μέτρα προστασίας από τον αφθώδη πυρετό στην Ελλάδα και την κατάργηση της απόφασης 96/440/ΕΚ (Κείμενο που παρουσιάζει ενδιαφέρον για τον ΕΟΧ) (96/526/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας:

ότι, από τις 5 Ιουλίου 1996, εκδηλώθηκε ένας αριθμός κρουσμάτων αφθώδους πυρετού στην Ελλάδα, στο νομό Έβρου 7

ότι η κατάσταση σε ό,τι αφορά τον αφθώδη πυρετό στην Ελλάδα ενδέχεται να θέσει σε κίνδυνο τα ζωικά κεφάλαια άλλων κρατών μελών, λόγω του εμπορίου ζώντων δίχηλων ζώων και ορισμένων από τα προϊόντα τους 7 ότι ήταν, επομένως, απαραίτητο να ληφθούν μέτρα διαφύλαξης, με την απόφαση 96/440/ΕΚ της Επιτροπής, της 18ης Ιουλίου 1996, σχετικά με ορισμένα μέτρα προστασίας από τον αφθώδη πυρετό (4), για το σύνολο της Ελλάδας όσον αφορά το εμπόριο ζώντων δίχηλων ζώων και των προϊόντων τους 7

ότι έκτοτε δεν έχουν εκδηλωθεί άλλα κρούσματα αφθώδους πυρετού στην Ελλάδα 7

ότι η Ελλάδα έλαβε μέτρα σύμφωνα με την οδηγία 85/511/ΕΟΚ του Συμβουλίου, της 18ης Νοεμβρίου 1995, για τη θέσπιση κοινοτικών μέτρων για την καταπολέμηση του αφθώδους πυρετού (5), όπως τροποποιήθηκε τελευταία από την οδηγία 92/380/ΕΟΚ (6), και επιπλέον θέσπισε περαιτέρω μέτρα για το νομό Έβρου 7

ότι οι ελληνικές αρχές απέστειλαν πληροφορίες στην Επιτροπή σύμφωνα με τις οποίες ο αφθώδης πυρετός περιορίστηκε στο νομό Έβρου 7 ότι οι επιτόπιοι έλεγχοι κρίνονται επαρκείς ώστε να αποφευχθεί η διάδοση του αφθώδους πυρετού από τις μολυσμένες περιοχές σε άλλα μέρη της Ελλάδας ή σε άλλα κράτη μέλη 7

ότι η κατάσταση του αφθώδους πυρετού στη νοτιανατολική Ευρώπη απαιτεί ενισχυμένο έλεγχο της ασθένειας στις παραμεθόριες περιοχές της Ελλάδας 7

ότι κρίνεται, επομένως, απαραίτητο να αντικατασταθεί το υφιστάμενο μέτρο διασφάλισης από άλλο το οποίο εφαρμόζεται μόνο στις περιοχές που έχει αναγνωρισθεί ότι έχουν μολυνθεί από τον αφθώδη πυρετό 7 ότι είναι, επομένως, απαραίτητο να καταργηθεί η απόφαση 96/440/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Ελλάδα δεν επιτρέπει να εξέρχονται ζωντανά βοοειδή, αιγοπρόβατα και χοίροι και άλλα δίχηλα ζώα από τα τμήματα ή μέσω τμημάτων της επικράτειάς της τα οποία απαριθμούνται στο παράρτημα Ι.

2. Τα υγειονομικά πιστοποιητικά που προβλέπονται στην οδηγία 64/432/ΕΟΚ του Συμβουλίου (7), τα οποία συνοδεύουν ζωντανά βοοειδή και χοίρους που αποστέλλονται από την Ελλάδα, και στην οδηγία 91/68/ΕΟΚ του Συμβουλίου (8) και συνοδεύουν ζωντανά αιγοπρόβατα που αποστέλλονται από την Ελλάδα πρέπει να φέρουν την ακόλουθη ένδειξη:

«Ζώα ανταποκρινόμενα στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

3. Η Ελλάδα εξασφαλίζει ότι τα υγειονομικά πιστοποιητικά που αφορούν δίχηλα ζώα, εκτός εκείνων που καλύπτονται από τα πιστοποιητικά που αναφέρονται στην παράγραφο 2, φέρουν την ακόλουθη ένδειξη:

«Ζωντανά δίχηλα ζώα ανταποκρινόμενα στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 2

1. Η Ελλάδα δεν επιτρέπει να εξέρχεται προς τα άλλα κράτη μέλη κρέας βοοειδών, αιγοπροβάτων και χοίρων και άλλων δίχηλων ζώων από τα τμήματα εκείνα της επικράτειάς της, τα οποία απαριθμούνται στο παράρτημα Ι ή που προέρχεται από ζώα που κατάγονται από τα εν λόγω τμήματα της Ελλάδας.

2. Τα περιοριστικά μέτρα που αναφέρονται στην παράγραφο 1 δεν ισχύουν για:

α) τα νωπά κρέατα που παρήχθηκαν πριν από 1η Ιουνίου 1996, υπό τον όρο ότι τα κρέατα αυτά έχουν ταυτοποιηθεί σαφώς και έχουν μεταφερθεί και αποθηκευθεί ξεχωριστά από κρέατα τα οποία δεν προορίζονται για το ενδοκοινοτικό εμπόριο 7

β) νωπά κρέατα που λαμβάνονται από εγκαταστάσεις τεμαχισμού υπό τις ακόλουθες προϋποθέσεις:

- στην εγκατάσταση αυτή μεταποιείται μόνο νωπό κρέας, όπως περιγράφεται στο στοιχείο α), ή νωπό κρέας που λαμβάνεται από ζώα που έχουν εκτραφεί και σφαγεί εκτός της περιοχής που εμφαίνεται στο παράρτημα Ι,

- όλα αυτά τα νωπά κρέατα πρέπει να φέρουν υγειονομική σήμανση σύμφωνα με το κεφάλαιο ΧΙ του παραρτήματος Ι της οδηγίας 64/433/ΕΟΚ του Συμβουλίου (9), περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων,

- η εγκατάσταση λειτουργεί υπό αυστηρό κτηνιατρικό έλεγχο,

- τα νωπά κρέατα πρέπει να έχουν ταυτοποιηθεί σαφώς και να έχουν μεταφερθεί και αποθηκευθεί ξεχωριστά από κρέατα τα οποία δεν προορίζονται για το ενδοκοινοτικό εμπόριο,

- ο έλεγχος της τήρησης των προαναφερθεισών προϋποθέσεων πρέπει να διεξάγεται από την αρμόδια κτηνιατρική αρχή υπό την επίβλεψη των κεντρικών κτηνιατρικών αρχών, οι οποίες διαβιβάζουν στα λοιπά κράτη μέλη και στην Επιτροπή κατάλογο των εγκαταστάσεων εκείνων οι οποίες έχουν εγκριθεί κατ' εφαρμογή των διατάξεων αυτών.

3. Το κρέας που αποστέλλεται από την Ελλάδα πρέπει να συνοδεύεται από πιστοποιητικό επίσημου κτηνιάτρου. Το πιστοποιητικό αυτό φέρει την ακόλουθη ένδειξη:

«Κρέας ανταποκρινόμενο στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 3

1. Η Ελλάδα δεν επιτρέπει την αποστολή σε άλλα κράτη μέλη προϊόντων με βάση το κρέας βοοειδών, αιγοπροβάτων και χοίρων και άλλων δίχηλων ζώων τα οποία προέρχονται από τα τμήματα εκείνα της Ελλάδας που απαριθμούνται στο παράρτημα Ι ή που έχουν παρασκευασθεί με βάση κρέας από ζώα που κατάγονται από τα εν λόγω τμήματα της Ελλάδας.

2. Οι περιοριστικές διατάξεις που αναφέρονται στην παράγραφο 1 δεν ισχύουν για τα προϊόντα του κρέατος που έχουν υποβληθεί σε μια από τις επεξεργασίες που αναφέρονται στο άρθρο 4 παράγραφος 1 της οδηγίας 80/215/ΕΟΚ του Συμβουλίου (10), ή στα προϊόντα με βάση το κρέας, όπως ορίζονται στην οδηγία 77/99/ΕΟΚ του Συμβουλίου, περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (11), τα οποία έχουν υποβληθεί σε τέτοια επεξεργασία ώστε η τιμή του pH σε όλη τους τη μάζα να μην υπερβαίνει το 6.

3. Οι απαγορεύσεις της παραγράφου 1 δεν ισχύουν για:

α) τα προϊόντα με βάση το κρέας που παρασκευάσθηκαν πριν από την 1η Ιουνίου 1996 υπό τον όρο ότι τα προϊόντα με βάση το κρέας έχουν ταυτοποιηθεί σαφώς, μεταφερθεί και αποθηκευθεί χωριστά από προϊόντα με βάση το κρέας τα οποία δεν προορίζονται για το ενδοκοινοτικό εμπόριο 7

β) προϊόντα με βάση το κρέας που παρασκευάζονται σε εγκαταστάσεις υπό τις ακόλουθες συνθήκες:

- όλα τα νωπά κρέατα που χρησιμοποιούνται στην εγκατάσταση πρέπει να είναι σύμφωνα με τις προϋποθέσεις του άρθρου 2 παράγραφος 2,

- όλα τα προϊόντα με βάση το κρέας που χρησιμοποιούνται για την παρασκευή του τελικού προϊόντος ανταποκρίνονται στις προϋποθέσεις του στοιχείου α) ή έχουν παρασκευασθεί από νωπά κρέατα που έχουν ληφθεί από ζώα τα οποία έχουν εκτραφεί και σφαγεί εκτός της περιοχής που εμφαίνεται στο παράρτημα,

- όλα τα προϊόντα με βάση το κρέας πρέπει να φέρουν υγειονομική σήμανση σύμφωνα με το κεφάλαιο VI του παραρτήματος Α της οδηγίας 77/99/ΕΟΚ,

- η εγκατάσταση λειτουργεί υπό αυστηρό κτηνιατρικό έλεγχο,

- τα προϊόντα με βάση το κρέας πρέπει να έχουν ταυτοποιηθεί σαφώς και να έχουν μεταφερθεί και αποθηκευθεί ξεχωριστά από το κρέας και τα προϊόντα με βάση το κρέας τα οποία δεν προορίζονται για το ενδοκοινοτικό εμπόριο,

- ο έλεγχος της τήρησης των προαναφερθεισών προϋποθέσεων πρέπει να διεξάγεται από την αρμόδια κτηνιατρική αρχή υπό την επίβλεψη των κεντρικών κτηνιατρικών αρχών, οι οποίες διαβιβάζουν στα λοιπά κράτη μέλη και την Επιτροπή κατάλογο των εγκαταστάσεων εκείνων οι οποίες έχουν εγκριθεί κατ' εφαρμογή των εν λόγω διατάξεων 7

γ) τα προϊόντα με βάση το κρέας που έχουν παρασκευασθεί σε τμήματα του εδάφους τα οποία δεν υπόκεινται στα περιοριστικά μέτρα, και χρησιμοποιούν κρέας που ελήφθη πριν από την 1η Ιουνίου 1996 από τμήματα του εδάφους τα οποία αποτέλεσαν το αντικείμενο των περιοριστικών μέτρων, υπό τον όρο ότι το κρέας και τα προϊόντα με βάση το κρέας έχουν αναγνωρισθεί σαφώς και έχουν μεταφερθεί και αποθηκευθεί ξεχωριστά από το κρέας και τα προϊόντα με βάση το κρέας τα οποία δεν προορίζονται για το ενδοκοινοτικό εμπόριο.

4. Το κρέας που αποστέλλεται από την Ελλάδα πρέπει να συνοδεύεται από πιστοποιητικό επίσημου κτηνιάτρου. Το πιστοποιητικό αυτό θα φέρει την ακόλουθη ένδειξη:

«Προϊόντα κρέατος ανταποκρινόμενα στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 4

1. Η Ελλάδα δεν επιτρέπει να αποστέλλεται σε άλλα κράτη μέλη γάλα από τα τμήματα εκείνα της επικράτειάς της που εμφαίνονται στο παράρτημα Ι.

2. Οι απαγορεύσεις της παραγράφου 1 δεν ισχύουν για γάλα το οποίο υποβλήθηκε σε:

α) αρχική παστερίωση σύμφωνα με τους κανόνες της οδηγίας 92/46/ΕΟΚ (12) του Συμβουλίου που ακολουθείται από δεύτερη θερμική επεξεργασία με παστερίωση σε υψηλή θερμοκρασία, επεξεργασία UHT, αποστείρωση ή διαδικασία αφυδάτωσης, η οποία περιλαμβάνει θερμική επεξεργασία ισοδύναμου αποτελέσματος με μία εκ των ανωτέρω ή

β) αρχική παστερίωση σύμφωνα με τις προδιαγραφές της οδηγίας 92/46/ΕΟΚ σε συνδυασμό με επεξεργασία με την οποία το pH μειώνεται κάτω του 6 και διατηρείται επί μία τουλάχιστον ώρα.

3. Οι απαγορεύσεις της παραγράφου 1 δεν ισχύουν για γάλα το οποίο μεταποιείται σε εγκαταστάσεις υπό τους ακόλουθους όρους:

- όλο το γάλα που χρησιμοποιείται στην εγκατάσταση είτε πληροί τις προδιαγραφές της παραγράφου 2 είτε προέρχεται από ζώα ευρισκόμενα εκτός της περιοχής που εμφαίνεται στο παράρτημα,

- η εγκατάσταση λειτουργεί υπό αυστηρό κτηνιατρικό έλεγχο,

- το γάλα είναι σαφώς ταυτοποιημένο και μεταφέρεται και αποθηκεύεται χωριστά από γάλα και γαλακτοκομικά προϊόντα που δεν προορίζονται για ενδοκοινοτικό εμπόριο,

- ο έλεγχος της συμμόρφωσης προς τους προαναφερόμενους όρους διενεργείται από την αρμόδια κτηνιατρική αρχή υπό την εποπτεία των κεντρικών κτηνιατρικών αρχών, οι οποίες και διαβιβάζουν στα λοιπά κράτη μέλη και την Επιτροπή κατάλογο των εγκαταστάσεων που έχουν εγκριθεί με βάση τις εν λόγω διατάξεις.

4. Το γάλα που αποστέλλεται από την Ελλάδα πρέπει να συνοδεύεται από πιστοποιητικό επίσημου κτηνιάτρου. Το πιστοποιητικό θα φέρει την ακόλουθη ένδειξη:

«Γάλα ανταποκρινόμενο στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 5

1. Η Ελλάδα δεν επιτρέπει να αποστέλλονται σε άλλα κράτη μέλη προϊόντα από τα τμήματα εκείνα της επικράτειάς της που απαριθμούνται στο παράρτημα Ι.

2. Οι απαγορεύσεις της παραγράφου 1 δεν ισχύουν:

α) για γαλακτοκομικά προϊόντα που παρήχθησαν πριν από την 1η Ιουνίου 1996 7

β) για γαλακτοκομικά προϊόντα που υποβλήθηκαν σε θερμική επεξεργασία σε θερμοκρασία τουλάχιστον 71,7 °C επί 15 δευτερόλεπτα ή σε ισοδύναμη επεξεργασία 7

γ) για γαλακτοκομικά προϊόντα που παρασκευάσθηκαν από γάλα το οποίο υποβλήθηκε σε επεξεργασία σύμφωνα με το άρθρο 4 παράγραφος 2 ή 3.

3. Οι απαγορεύσεις της παραγράφου 1 δεν ισχύουν:

α) για γαλακτοκομικά προϊόντα που παρασκευάσθηκαν σε εγκαταστάσεις υπό τους ακόλουθους όρους:

- όλο το γάλα που χρησιμοποιείται στην εγκατάσταση είτε πληροί τους όρους του άρθρου 4 παράγραφος 2 είτε προέρχεται από ζώα ευρισκόμενα εκτός της περιοχής που εμφαίνεται στο παράρτημα,

- όλα τα γαλακτοκομικά προϊόντα που χρησιμοποιούνται για την παραγωγή του τελικού προϊόντος πληρούν είτε τους όρους της παραγράφου 2 ή παρασκευάζονται από γάλα ζώων ευρισκόμενων εκτός της περιοχής που εμφαίνεται στο παράρτημα,

- η εγκατάσταση λειτουργεί υπό αυστηρό κτηνιατρικό έλεγχο,

- τα γαλακτοκομικά προϊόντα είναι σαφώς αναγνωρισμένα και μεταφέρονται και αποθηκεύονται χωριστά από γάλα και γαλακτοκομικά προϊόντα που δεν προορίζονται για το ενδοκοινοτικό εμπόριο,

- ο έλεγχος της συμμόρφωσης προς τους προαναφερόμενους όρους διενεργείται από την αρμόδια κτηνιατρική αρχή υπό την εποπτεία των κεντρικών κτηνιατρικών αρχών, οι οποίες και διαβιβάζουν στα λοιπά κράτη μέλη και την Επιτροπή κατάλογο των εγκαταστάσεων που έχουν εγκριθεί με βάση τις εν λόγω διατάξεις 7

β) για γαλακτοκομικά προϊόντα που παρασκευάσθηκαν σε τμήματα της επικράτειας στα οποία δεν έχουν επιβληθεί περιορισμοί, με βάση γάλα το οποίο παρήχθη πριν από την 1η Ιουνίου 1996 και προέρχεται από τμήματα της επικράτειας όπου έχουν επιβληθεί περιορισμοί, υπό τον όρο ότι τα γαλακτοκομικά προϊόντα είναι σαφώς ταυτοποιημένα και μεταφέρονται και αποθηκεύονται χωριστά από γαλακτοκομικά προϊόντα που δεν προορίζονται για το ενδοκοινοτικό εμπόριο.

4. Τα γαλακτοκομικά προϊόντα που αποστέλλονται από την Ελλάδα πρέπει να συνοδεύονται από πιστοποιητικό επίσημου κτηνιάτρου. Το πιστοποιητικό θα φέρει την ακόλουθη ένδειξη:

«Γαλακτοκομικά προϊόντα ανταποκρινόμενα στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 6

1. Η Ελλάδα δεν επιτρέπει να αποστέλλονται σε άλλα κράτη μέλη σπέρμα και έμβρυα βοοειδών, προβάτων, αιγών και χοίρων και άλλων διχήλων ζώων από τα τμήματα εκείνα της επικράτειάς της που απαριθμούνται στο παράρτημα Ι.

2. Η απαγόρευση αυτή δεν ισχύει για το κατεψυγμένο σπέρμα, ωάρια και έμβρυα τα οποία παρήχθησαν πριν από την 1η Ιουνίου 1996.

3. Το υγειονομικό πιστοποιητικό το οποίο προβλέπεται στην οδηγία 88/407/ΕΟΚ του Συμβουλίου (13) και που συνοδεύει σπέρμα βοοειδών, το οποίο αποστέλλεται από την Ελλάδα φέρει την ακόλουθη ένδειξη:

«Κατεψυγμένο σπέρμα βοοειδών, αναποκρινόμενο στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

4. Το υγειονομικό πιστοποιητικό το οποίο προβλέπεται στην οδηγία 89/556/ΕΟΚ του Συμβουλίου (14) και που συνοδεύει έμβρυα βοοειδών, που αποστέλλονται από την Ελλάδα, φέρει την ακόλουθη ένδειξη:

«Έμβρυα βοοειδών, αιγοπροβάτων και χοίρων, ανταποκρινόμενα στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 7

1. Η Ελλάδα δεν επιτρέπει να αποστέλλονται σε άλλα κράτη μέλη προβιές και δέρματα βοοειδών, προβάτων, αιγών και χοίρων και άλλων διχήλων από τα τμήματα εκείνα της επικράτειάς της που απαριθμούνται στο παράρτημα Ι.

2. Η απαγόρευση δεν ισχύει για προβιές και δέρματα τα οποία παρήχθησαν πριν από την 1η Ιουνίου 1996 ή που πληρούν τις απαιτήσεις της παραγράφου 1 σημείο Α περιπτώσεις δύο έως πέντε ή της παραγράφου 1 σημείο Β τρίτη και τέταρτη περίπτωση του κεφαλαίου 3 του παραρτήματος 1 της οδηγίας 92/118/ΕΟΚ του Συμβουλίου.

Λαμβάνεται μέριμνα ώστε να γίνεται πραγματικός διαχωρισμός μεταξύ κατεργασμένων και ακατέργαστων δερμάτων.

3. Η Ελλάδα εξασφαλίζει ότι τα υγειονομικά πιστοποιητικά για προβιές και δέρματα που αποστέλλονται στα λοιπά κράτη μέλη συνοδεύονται από πιστοποιητικό το οποίο φέρει την ακόλουθη ένδειξη:

«Δέρματα ανταποκρινόμενα στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 8

Η Ελλάδα εξασφαλίζει ότι μετά από κάθε μεταφορά ζώντων ζώων τα χρησιμοποιηθέντα οχήματα καθαρίζονται και απολυμαίνονται και παρέχει αποδείξεις σχετικά με την απολύμανση.

Άρθρο 9

1. Η Ελλάδα δεν επιτρέπει να αποστέλλονται σε άλλα κράτη μέλη προϊόντα προερχόμενα από βοοειδή, πρόβατα, αίγες και χοίρους και άλλα δίχηλα, που δεν εμφαίνονται στα άρθρα 2, 3, 4, 5, 6 και 7, από εκείνα τα τμήματα της επικράτειάς της τα οποία απαριθμούνται στο παράρτημα Ι.

2. Οι απαγορεύσεις της παραγράφου 1 δεν ισχύουν για:

α) ζωικά προϊόντα για τα οποία ο λόγος στην παράγραφο 1 και τα οποία υποβλήθηκαν:

- σε θερμική επεξεργασία εντός ερμητικώς σφραγισμένου δοχείου με τιμή F° ίση ή μεγαλύτερη του 3 ή

- σε θερμική επεξεργασία κατά την οποία η εσωτερική θερμοκρασία ανυψώνεται μέχρι τους 70 °C τουλάχιστον 7

β) μαλλί προβάτου και τρίχες μηρυκαστικών που δεν έχουν υποστεί καμία επεξεργασία ή είναι ξηρά και σε ασφαλή, κλειστή συσκευασία.

3. Η Ελλάδα μεριμνά ώστε τα υγειονομικά πιστοποιητικά ζωικών προϊόντων που αναφέρονται στην παράγραφο 2 και που προορίζονται για αποστολή στα λοιπά κράτη μέλη να συνοδεύονται από πιστοποιητικό στο οποίο αναγράφονται τα ακόλουθα:

«Ζωικά προϊόντα ανταποκρινόμενα στις διατάξεις της απόφασης 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα.»

Άρθρο 10

Η Ελλάδα θεσπίζει τα κατάλληλα μέτρα τέτοιου επιπέδου ώστε να εξασφαλίζεται ότι η ασθένεια δεν μεταδίδεται σε άλλα τμήματα της επικράτειάς της από τα μέρη εκείνα, τα οποία υπόκεινται σε περιορισμούς.

Άρθρο 11

Η Ελλάδα αναλαμβάνει την εφαρμογή προγράμματος εποπτείας για τη διαπίστωση αφθώδους πυρετού σύμφωνα με τις διατάξεις του παραρτήματος ΙΙ.

Τα αποτελέσματα του προγράμματος αυτού, συνοδευόμενα από επιδημιολογική ανάλυση θα υποβάλλονται μηνιαίως στην Επιτροπή.

Άρθρο 12

Η απόφαση 96/440/ΕΚ καταργείται.

Άρθρο 13

Τα κράτη μέλη τροποποιούν τα μέτρα που εφαρμόζουν στο εμπόριο με σκοπό τη συμμόρφωση προς την παρούσα απόφαση. Ενημερώνουν αμέσως την Επιτροπή σχετικά.

Άρθρο 14

Η παρούσα απόφαση επανεξετάζεται πριν από την 1η Νοεμβρίου 1996.

Άρθρο 15

Η παρούσα απόφαση απευθύνεται στα κράτη μέλη.

Βρυξέλλες, 30 Αυγούστου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 181 της 20. 7. 1996, σ. 38.

(5) ΕΕ αριθ. L 315 της 26. 11. 1985, σ. 11.

(6) ΕΕ αριθ. L 198 της 17. 7. 1992, σ. 54.

(7) ΕΕ αριθ. 121 της 29. 7. 1964, σ. 1977/64.

(8) ΕΕ αριθ. L 46 της 19. 2. 1991, σ. 19.

(9) ΕΕ αριθ. 121 της 29. 6. 1964, σ. 2012/64 7 οδηγία όπως ενημερώθηκε από την οδηγία 91/497/ΕΟΚ (ΕΕ αριθ. L 268 της 24. 9. 1991, σ. 69) και τροποποιήθηκε τελευταία από την οδηγία 95/23/ΕΚ (ΕΕ αριθ. L 243 της 11. 10. 1995, σ. 7).

(10) ΕΕ αριθ. L 47 της 21. 2. 1980, σ. 4.

(11) ΕΕ αριθ. L 26 της 31. 1. 1977, σ. 85 7 οδηγία όπως ενημερώθηκε από την οδηγία 92/5/ΕΟΚ (ΕΕ αριθ. L 57 της 2. 3. 1992, σ. 1) και τροποποιήθηκε τελευταία από την οδηγία 95/68/ΕΚ (ΕΕ αριθ. L 332 της 30. 12. 1995, σ. 10).

(12) ΕΕ αριθ. L 268 της 14. 9. 1992, σ. 1.

(13) ΕΕ αριθ. L 194 της 22. 7. 1988, σ. 10.

(14) ΕΕ αριθ. L 302 της 19. 10. 1989, σ. 1.

ΠΑΡΑΡΤΗΜΑ Ι

Έβρος

ΠΑΡΑΡΤΗΜΑ ΙΙ

Ι. Οι περιφέρειες που υπάγονται στο πρόγραμμα εποπτείας το οποίο αναφέρεται στο άρθρο 11 είναι

- Ροδόπη,

- Έβρος, εφόσον ολοκληρωθεί η εφαρμογή των μέτρων σύμφωνα με τις διατάξεις της οδηγίας 85/511/ΕΟΚ του Συμβουλίου.

ΙΙ. Πρόγραμμα εποπτείας

Το πρόγραμμα θα πρέπει να καθορίζεται διοικητικά πριν από την έναρξη των εργασιών επιτήρησης και θα πρέπει να περιλαμβάνει:

- Κάθε χωριό το οποίο να θεωρείται ως μία επιδημιολογική μονάδα όσον αφορά τις εκμεταλλεύσεις αιγοπροβατοτροφίας (1), ενώ οι αγέλες βοοειδών λαμβάνονται υπόψη επί μεμονωμένης βάσης.

- Προσδιορισμός του αριθμού και της θέσεως των εκμεταλλεύσεων στις οποίες πρέπει να πραγματοποιηθούν επισκέψεις συμπεριλαμβανομένου του ανώτατου αριθμού εκμεταλλεύσεων και ζώων, που πρέπει να επιθεωρηθούν καθημερινά από κάθε κτηνίατρο.

- Εβδομαδιαία επιθεώρηση των εκμεταλλεύσεων βοοτροφίας.

Η κλινική εξέταση των βοοειδών πρέπει να πραγματοποιείται και να καταγράφεται.

- Όσον αφορά τα πρόβατα, σε κάθε χωριό πρέπει να πραγματοποιείται ανά 15 ημέρες επίσκεψη, προκειμένου να αξιολογείται η κατάσταση των κοπαδιών.

Για το κοπάδι προβάτων σε κάθε χωριό καταρτίζεται πρόγραμμα εποπτείας επί μεμονωμένης βάσης σύμφωνα με την απογραφή του 1996.

- Ο αριθμός των προβάτων που πρέπει να επιθεωρηθούν και να εξεταστούν προσδιορίζεται σύμφωνα με τον πίνακα ΙΙΙ.

- Τα αποτελέσματα κάθε επιθεώρησης πρέπει να καταγράφονται επισήμως και να τίθενται στη διάθεση της αρμόδιας κεντρικής κτηνιατρικής αρχής.

- Τηρείται μητρώο που περιλαμβάνει όλες τις επιδημιολογικές πληροφορίες σχετικά με κάθε επιθεωρούμενο ζωικό κεφάλαιο.

- Ως συνοδευτικό μέτρο για να ενισχυθούν επιπλέον τα υπάρχοντα μέτρα, καταρτίζεται ορρολογικό πρόγραμμα για τα πρόβατα με αξιοπιστία 90 % σε επιπολασμό 5 %. Το πρόγραμμα πρέπει να εφαρμόζεται στις κτηνιατρικές ζώνες οι οποίες άπτονται περιφερειών υπό περιορισμό οφειλόμενο σε αφθώδη πυρετό. Τέτοιου είδους μέτρα λαμβάνονται από την αρμόδια κεντρική κτηνιατρική αρχή.

- Η αρμόδια κεντρική κτηνιατρική αρχή λαμβάνει μέτρα για την αποτελεσματική επιτήρηση του σχετικού προγράμματος και για τον έλεγχο των συναφών εργαστηριακών διαδικασιών.

ΙΙΙ. Πίνακας για τον ποσοτικό έλεγχο

>ΘΕΣΗ ΠΗΝΑΚΑ>

(1) Όπου πρόβατα σημαίνει αιγοπρόβατα.